
Gavepakkerne  fra  Amerika. 

Som  de  fleste  Medlemmer  vil  vide,  har  Kirken 
i  Amerika  sendt  Den  danske  Mission  og  dens  Grene 
Hundreder  af  Pakker  til  Uddeling  blandt  træn- 
gende Medlemmer.  Gennem  disse  faa  Linier  ønsker 
jeg  paa  Missionens  Vegne  at  sende  vor  hjerteligste 
Tak  til  vor  Kirke  for  denne  storslaaede  Gestus,  der 
er  et  straalende  Eksempel  paa  Kirkens  Offervilje 
og  dens  glimrende  Organisation.  Vi  sender  i  Tan- 
kerne de  hjerteligste  Hilsener  til  de  mange  ukendte 
Søskende,  der  har  ofret  Tid  og  Penge  paa  dette 
storstilede  Foretagende. 

Indholdet  af  Pakkerne  er  særdeles  godt.  Der  fin- 
des mange  Ting,  som  vi  ikke  har  været  i  Stand 
til  at  købe  igennem  flere  Aar,  selv  om  vi  har  staaet 
med  Pengene  i  Haanden.  Selv  om  Trangen  i  Dan- 
mark naturligvis  ikke  er  saa  stor  som  i  mange 
andre  Lande,  er  Gaverne  dog  i  Stand  til  at  sprede 
megen  Glæde  og  Opmuntring  hos  alle.  Og  hvad 
Tøj  og  Manufakturvarer  angaar  er  de  fleste  vel 
„trængende". 

Det  er  mit  inderlige  Haab,  at  Modtagerne  vil 
vise  deres  Paaskønnelse  gennem  endnu  bedre  Virke 
for  Kirken,  som  vi  føler  os  saa  fast  knyttet  til. 
Gud  velsigne  Kirken  for  dette  storslaaede  Arran- 
gement, der  vil  bringe  Glæde  og  fornyet  Haab  til 
Hundreder  af  Hjem,  ikke  alene  i  dette  Land,  men 
overalt,  hvor  Krigens  Hærgen  har  raset. 

Et  lille  Uddrag  af  et  Brev,  jeg  har  modtaget, 
viser  tilstrækkeligt  tydeligt,  hvad  en  Pakke  har 
bragt  af  Glæde  til  et  Hjem : 

„Mange  Tak  for  Brevet  og  allermest  Tak  for 
Pakken,  vi  modtog  fra  Amerika.  Min  Kone  blev  saa 
lykkelig,  at  hun  græd  af  Glæde  og  sender  sammen 
med  mig  vor  hjerteligste  Tak,  som  vi  haaaber,  De 
vil  sende  videre.  Min  Kone  siger,  det  var  den  største 
Glæde,  hun  har  haft  siden  5.  Maj.  Vi  er  lykkelige 
og  Kirken  megen  Tak  skyldig". 

Herren  velsigne  sin  store  Kirke  paa  Jorden! 


O/u^,  d  ULuL 


23 


Lydighed  bringer  Velsignelse  til  Kirken 
og  den  Enkelte. 

Af  Præsident  George  Albert  Smith. 

Jeg  tænker  paa,  om  nogen  her  føler  sig  saa  svag  og 
ydmyg  som  den  Mand,  der  staar  foran  eder.  Jeg  er  kom- 
met til  dette  Hus  siden  min  spæde  Barndom.  Jeg  har  set 
alle  Kirkens   Præsidenter  siden  den  Tid  blive  opretholdt 

af  Forsamlingen  her.  Jeg  har 
set  Kirken  fortsat  vokse  og  har 
gennem  alle  disse  Aar  forstaaet, 
at  Jesu  Kristi  Kirke  er,  hvad 
dens  Navn  antyder.  Vi,  der  er 
Medlemmer  af  denne  Kirke,  er  i 
Sandhed  lykkelige,  idet  vi  har 
fundet  Lyset  og  modtaget  Sand- 
heden. 

I  Aaret  1830  blev  Kirken  or- 
ganiseret med  seks  Medlemmer. 
Modstanderen  af  al  Retfærdig- 
hed har  fra  den  Dag  og  ind 
til  nu  forsøgt  at  forhindre  dens 
Fremgang  og  at  ølelægge  den.  Jeg  tænker  paa,  om 
den  store  Mand  Joseph  Smith,  som  gav  sit  Liv,  for  at 
Kirken  kunde  blive  organiseret,  kunde  se  Kirken,  som  den 
eksisterer  i  Dag  med  dens  Grene  oprettet  i  alle  Dele  af 
Verden  og  forstaa,  at  hver  Dag,  siden  han  led  Martyrdo- 
den,  efter  at  han  nedlagde  sit  Liv  og  beseglede  sit  Vidnes- 
byrd med  sit  Blod,  er  Kirken  blevet  stærkere  end  den 
forudgaaende  Dag. 

Fra  denne  Talerstol  er  der  blevet  talt  af  nogle  af  de 
største  Lærere  i  Verden.  Nogle  af  de  største  Teologer 
har  forklaret  Evangeliet  fra  denne  Forhøjning,  og  Mænd 
og  Kvinder  fra  alle  Dele  af  Jorden  har  tilbedt  Herren  her. 
I  Gaar  var  dette  Hus  tilsyneladende  lige  saa  fyldt  af  Den 
kvindelige  Hjælpeforenings  Medlemmer,  som  det  i  Dag  er 
af  baade  Mænd  og  Kvinder.  Gennem  denne  store  Organi- 
sation,   Den    kvindelige    Hjælpeforening,    organiseret    af 


George  A.  Smith 

Profeten  Joseph  Smith  blev  det  givet  denne  Husholdnings 
Kvinder  at  repræsentere  Herren  paa  deres  Vis  som  Døtre, 
som  Hustruer  og  Mødre  og  som  Repræsentanter  fra  hele 
Verden. 

Vi  har  i  Dag  opretholdt  forskellige  af  Præstedømmets 
Kvorum,  der  alle  er  organiseret  i  Følge  vor  himmelske 
Faders  Vejledning,  ikke  efter  personlig  Visdom.  I  alle 
Tilfælde  tiltrængtes  en  Gruppeorganisation,  og  som  Kir- 
ken voksede  og  forøgedes  i  Antal,  er  Kvorum  i  samme 
Grad  forøget,  indtil  der  i  Dag  i  alle  Dele  af  Verden  findes 
Mænd  guddommeligt  beskikket  og  begavet  med  guddom- 
melig Myndighed,  som  erklærer,  at  de  ved,  hvad  de  taler 
om,  naar  de  bærer  Vidnesbyrd  om,  at  Jesus  var  Kristus, 
Guds  Søn,  som  døde,  for  at  vi  alle  kunde  leve.  Kirken, 
som  han  organiserede  paa  sin  Tid,  repræsenterede  hans 
Fader  og  ham  selv  i  al'le  Dele  af  Verden,  hvor  den  blev 
oprettet. 

I  vor  Tid  blev  denne  Kirke  organiseret  under  Vejled- 
ning af  Jesus  Kristus,  vor  Herre.  Den  blev  ikke  organise- 
ret efter  Mænds  og  Kvinders  Fantasi.  Det  var  en  Nød- 
vendighed, at  den  levende  Guds  Præstedømme  blev  gen- 
givet. En  Yngling  blev  udvalgt  til  at  genoprette  Kirken. 
Joseph  Smith  boede,  da  han  var  knapt  femten  Aar  gam- 
mel, paa  en  lille  Gaard  i  Staten  New  York.  Han  vidste 
ikke,  hvilken  Kirke  han  skulde  tilslutte  sig.  De  forskel- 
lige Trosbekendelser  i  denne  Egn  holdt  Vækkelsesmøder, 
og  én  Kirke  sagde :  „Dette  er  Vejen",  og  en  anden : 
„Dette  er  Vejen",  indtil  han,  der  var  af  religiøs  Natur  og 
opdraget  i  et  Hjem,  hvor  man  studerede  den  hellige 
Skrift,  fandt  et  Skriftsted  i  Jakobs  Brev  1 :  5. 

»Men  dersom  nogen  af  eder  fattes  Visdom,  han  bede  derom  til 
Gud,  som  giver  alle  gerne  og  uden  Bebrejdelse,  saa  skal  den  gives 
ham.  Men  han  bede  i  Tro,  uden  at  tvivle,  thi  den,  som  tvivler, 
ligner  en  Havets  Bølge,  der  drives  og  kastes  af  Vinden.« 

■Skønt  han  kun  var  en  Dreng  paa  fjorten  Aar,  gik  han 
ud  i  Skoven  nærved  sit  Hjem,  til  et  af  Guds  første 
Templer,  bøjede  sig    ned  og  spurgte    i    sin  Raad vildhed 

Herren:  „Hvilken  af  disse  Kirker  skal  jeg  slutte  mig 
til?"  Jeg  nærer  ingen  Tvivl  om,  at  han  blev  overrasket, 
da  Svaret  lød:  „Slut  dig  ikke  til  nogen  af  dem."  Og  saa 
blev  der  sagt  til  ham,  at  hvis  han  vilde  adlyde  vor  him- 
melske Faders  Vejledning,  vilde  der  blive  paalagt  ham  en 
vigtig  Mission.  Dette  var  ikke  en  Mands  Ønske  om  at 
ville  bedrage;  det  var  en  Drengs  ydmyge,  enfoldige  Tro. 
Saa  han  vedblev  at  udføre  de  Instruktioner,  der  blev 
givet  ham  af  himmelske  Væsener,  og  Resultatet  blev 
Fremtageisen  af  Guldpladerne  fra  Cumorah  Høj,  hvorfra 
Mormons  Bog,  de  amerikanske  Indianeres  Forfædres  Hi- 
storie blev  oversat  og  udgivet.  Siden  da  er  Bogen  blevet 
bragt  til  Verdens  Ender,  idet  den  er  blevet  trykt  paa 
mange  Sprog.  Han  var  kun  en  ung  Mand,  da  dette  skete. 
Da  Tiden  kom  for  dens  Udgivelse,  blev  han  latterliggjort. 
Folk  spottede  ham  og  kaldte  ham  en  Skattegraver,  fordi 
han  arbejdede  for  at  opretholde  Livet  og  maatte  tjene 
sine  Penge  ved  at  grave  i  Jorden.  Men  de  betragtede 
ham  ikke  som  en  Herrens  Tjener;  ej.  heller  akcepterede 
Majoriteten  af  Folket  paa  Frelserens  Tid  Jesus  Kristus 
af  Nazareth  som  Herrens  Tjener.  Den  store  Majoritet 
forkastede  Kristus  og  forkastede  alle  hans  Tilhængere, 
der  blev  Medlem  af  de  Tolvs  Kvorum. 

Joseph  Smith  vedblev  med  sit  Arbejde,  og  da  Mormons 
Bog  endelig  var  færdig  til  at  komme  fra  Trykken  efter 
at  være  blevet  oversat  ved  Guds  Gave  og  Kraft,  for  den 
var  skrevet  paa  et  Sprog  ukendt  af  Joseph,  var  Beboerne 
i  Egnen  omkring  Palmyra  enige  om,  at  de  ikke  vilde  købe 
den,  idet  de  havde  til  Hensigt  at  staa  Udgivelsen  af  Bo- 
gen i  Vejen. 

De  antog,  at  deres  Afslag  om  at  ville  kObe  den  vilde 
umuliggøre  dens  Udgivelse. 

Der  var  blevet  skrevet  i  den  oprindelige  Kopi  af  Bo- 
gen, at  den  vilde  blive  modtaget  af  mange  Mennesker. 
Joseph  Smith  fjernede  ikke  denne  Erklæring,  da  han  lod 
den  trykke.  Da  Folk  sagde:  „Vi  vil  ikke  læse  den,"  tog 
han  ikke  dette  ud  og  sagde:  „Aa,  jeg  kan  ikke  opfylde 
det."    Hvis  han  selv  havde  skrevet  Bogen,  vilde  han  sand- 

synligvis  have  forandret  Manuskriptet;  men  det  var  ikke 
hans  Manuskript,  og  derfor  kom  det  frem  for  Verden, 
som  det  stod.  Jeg  var  til  Stede  for  nogle  Aar  siden,  da 
den  Smitske  Farm  ved  Cumorah  Høj  blev  købt,  og  da  jeg 
gik  gennem  Nabolaget,  fandt  jeg  kun  eet  Eksemplar  af 
Mormons  Bog.  Dette  ejedes  af  en  Mand,  der  hed  Pliny 
T.  Sexton,  som  var  Rektor  for  New  York  Universitet  og 
Bankier  i  Palmyra. 

Han  havde  et  Eksemplar  af  den  første  Udgave  af 
Mormons  Bog.  Bladene  var  aldrig  blevet  skaaret  op,  og 
han  gemte  den  i  Banken.  Jeg  spurgte  ham :  „Findes  der 
noget  Sted  her,  hvor  jeg  kan  finde  et  andet  Eksemplar  af 
Mormons  Bog?"  Han  sagde.  „Det  ved  jeg  ikke."  Jeg 
begyndte  saa  at  forespørge  mig  blandt  Befolkningen  og 
fandt,  at  de  havde  holdt  Ord.  De  havde  hverken  købt 
Mormons  Bog  eller  læst  den.  Paa  dette  Tidspunkt  var 
Palmyra  en  Landsby,  og  i  Dag  er  den  endnu  en  Landsby ; 
men  Mormons  Bog,  som  blev  underkendt  dengang,  er 
siden  blevet  læst  og  anerkendt  af  Folk  i  alle  Dele  af  Ver- 
den, Folk  af  mange  Nationer,  ja,  i  hundrede  og  tusindvis, 
og  Arbejdet  gaar  stadigt  fremad  som  Opfyldelse  af  Pro- 
fetien : 

»Og  Englen  talte  til  mig,  sigende:  Disse  sidste  Optegnelse!*,  som 
du  hav  set  iblandt  Hedningerne,  skulde  stadfæste  Sandheden  af  de 
første,  hvilke  er  af  Lammets  de  tolv  Apostle,  og  skulle  aabenbare 
de  tydelige  og  ypperlige  Ting,  som  borttoges  fra  dem,  og  skulle 
kundgøre  for  alle  Slægter,  Tungemaal  og  Folk,  at  Guds  Lam  er 
den  evige  Faders  Søn  og  Verdens  Frelser,  og  at  alle  Mennesker 
maa  komme  til  ham,  da  de  ellers  ikke  kunne  blive  frelste.«  —  — 
I.  Nephi  13 :  40. 

Mennesker  kan  sammensværge  sig  for  at  forhindre 
Herrens  Værk,  som  de  har  gjort,  naar  de  tilskyndes  af 
Modstanderen;  men  hans  Værk  er  fortsat  vokset  fra  den 
Dag  og  indtil  i  Dag.  Da  Kirken  voksede,  blev  Folket 
tvunget  til  at  flytte.  Palmyra  blev  for  lille,  og  de  flyttede 
til  Kirtland,  Ohio.  Derfra  flyttede  de  til  Missouri,  hvor- 
fra de  blev  bortvist  ved  et  Edikt  af  Guvernøren,  og  mange 
af    dem  maatte  nedlægge    deres  Liv    som    Martyrer    for 

Sandhedens  Sag.  Folket  krydsede  saa  Mississippifloden 
og  kom  til  Staten  Illinois.  Paa  mindre  end  syv  Aar  blev 
Nauvoo  den  største  By  i  Staten  til  Trods  for  Forfølgelse 
og  alt,  hvad  der  blev  gjort  for  at  forhindre  Jesu  Kristi 
Evangeliums  Vækst. 

Paa  dette  Tidspunkt  var  Springfield  en  By  paa  om- 
trent 12.000  Indbyggere,  og  Chicago  havde  en  Befolkning 
paa  omtrent  5000.    En  Dag  profeterede  Herrens  Profet: 

»De  Hellige  vil  vedblivende  lide  megen  Ulykke  og  vil  blive  drevet 
til  Klippebjergene;  mange  vilde  apostasere;  andre  dræbt  af  deres 
Forfølgere  eller  miste  Livet  som  Følge  af  Uddrivelse  og  Sygdom, 
men  nogle  af  dem  vilde  leve  og  være  med  til  at  opbygge  Byer  og- 
se  de  Hellige  blive  et  mægtigt  Folk  imellem  Klippebjergene.« 

(Kirkens  Historie,  5.  Bind,  Side  85). 

Tænk  paa  en  saadan  Forudsigelse  givet  paa  dette 
Tidspunkt.  De  Hellige  var  dengang  fire  eller  fem  hun- 
drede eng.  miles  fra  SaJtsødalen.  For  en  Guds  Profet  at 
sige,  at  'de  vilde  blive  drevet  derfra  og  rejse  femten  hun- 
drede miles  ud  i  Ørkenen  og  der  blive  et  mægtigt  Folk 
var  i  Sandhed  en  bemærkelsesværdig  Udtalelse.  Er  Pro- 
fetien blevet  opfyldt?  Vor  Nærværelse  her  i  Dag  bekræf- 
ter, at  den  er  det. 

Jeg  kunde,  hvis  jeg  havde  Tid,  aabne  Pagtens  Bog, 
der  indeholder  Guds  Profetier  og  Aabenbaringer  til  Pro- 
feten Joseph  Smith  en  efter  en  og  vise,  hvorledes  de  er 
blevet  opfyldte,  ikke  ved  Joseph  Smiths  Kraft  men  ved 
Guds.  Med  Hensyn  til  det  Raad,  der  findes  i  det  89.  Ka- 
pitel i  Pagtens  Bog,  gav  Herren  denne  Forjættelse: 

»Alle  de  Hellige,  der  ihukomme  at  holde  og  go  re  efter  disse  Ord 
og  vandre  i  Lydighed  efter  Befalingerne,  skulle  annamme  Lægedom 
for  deres  Navle  og  Vædske  for  deres  Ben.  Og  skulle  finde  Visdom- 
mens og  Kundskabens  Skatte,  ja,  skjulte  Liggendefæ;  de  skulle 
løbe  og  ikke  blive  trætte  og  de  skulle  gaa  og  ikke  blive  matte.  Og" 
jeg,  Herren,  giver  dem  den  Forjættelse,  at  Dødens  Engel  skal  gaa 
dem  forbi,  ligesom  Israels  Børn,  og  ikke  ihjelslaa  dem,  Amen.« 

Medens  Joseph  Smith  kunde  skrive  disse  Ord,  kunde 
han  ikke  opfylde  denne  Forjættelse.    Jeg  staar  her  i  Dag 

som  en  af  de  ydmygste  blandt  eder,  som  Resultat  af  Iagt- 
tagelsen af  den  Aabenbaring  og  andre  Befalinger,  som 
Gud  har  givet.  Efterlevelse  af  denne  Befaling  har  an- 
bragt Medlemmerne  af  Jesu  Kristi  Kirke  af  Sidste  Dages 
Hellige,  der  bebor  disse  evige  Bjerge,  i  en  Klasse  for  sig, 
Vi  har  ikke  kun  den  laveste  Dødsprocent  blandt  alle  Ver- 
dens Nationer;  men  vi  har  ogsaa  en  høj  Fødselsprocent. 
Det  var  den  Forjættelse,  der  blev  givet  af  Herren  paa 
Joseph  Smiths  Tid.  Herren  sagde,  at  Dødens  Engel 
skulde  gaa  vor  Dør  forbi  og  ikke  ihjelslaa  os,  hvis  vi  holdt 
dette  Raad.  Hvad  er  et  andet  Resultat  blevet?  Gennem- 
snitslevealderen er  højere  blandt  vor  Kirkes  Medlemmer 
end  blandt  noget  andet  Folk  i  Verden. 

En  anden  Forjættelse:  Herren  har  sagt,  at  han  vil 
give  dem,  som  holder  dette  Visdomsord,  „Kundskabens 
store  Skatte,  ja,  skjulte  Liggendefæ".  Jeg  henviser  til  Fel- 
bruarnummeret  1944  af  „Improvement  "Era",  hvori  der 
fandtes  en  Kurve,  der  viste  Forholdstallet  paa  Viden- 
skabsmænd, der  var  født  i  Staterne.  Mærkeligt,  som  det 
maa  synes,  saa  vilde  De,  hvis  De  begyndte  i  det  nederste 
Hjørne  af  denne  Kurve  og  fulgte  den  opad  Stat  for  Stat, 
finde  Staten  Massachusetts  næstøverst  i  Kurven,  men 
endnu  vilde  De  ikke  have  naaet  Utah.  De  maa  gaa  tyve 
Procent  Points  højere  op  ad  Kurven  for  at  finde  Utah, 
den  Stat,  der  har  frembragt  flere  Videnskabsmænd  inden- 
for sine  Grænser  end  nogen  anden  Stat  i  den  amerikanske 
Union.  Det  er  ikke  en  Tilfældighed,  det  er  Opfyldelsen  af 
Guds  Forjættelse,  et  Resultat  af  Efterlevelse  af  Herrens 
Bud.  Og  saa  vil  jeg  henlede  eders  Opmærksomhed  paa 
det  Faktum,  at  naar  vi  repræsenterer  vor  himmelske 
Fader  paa  den  Maade,  som  han  har  ønsket,  saa  følger 
disse  Velsignelser,  og  det  er  ikke  nogen  Tilfældighed.  Det 
er  en  direkte  Opfyldelse  af  Guds  Forjættelse  gennem  hans 
Profet. 

Og  derfor  i  Dag,  mine  Brødre,  medens  jeg  i  Ydmyghed 
staar  foran  eder,  kunde  jeg  lide  at  udtrykke  min  Taknem- 
lighed overfor  eder,  at  I  vil  hjælpe  den  ydmyge  Mand, 
som  er  blevet  kaldt  til  at  præsidere  over  denne  Kirke,  som 

han  kæmper  for  at  føre  frem  ved  den  Almægtiges  Inspi- 
ration. 

Jeg  er  taknemlig  for  dette  Løfte,  og  jeg  takker  eder 
for,  at  I  har  tilbudt  at  gøre  det  samme  med  Hensyn  til  de 
to  Mænd,  som  staar  ved  min  Side  som  Raadgivere,  loyale 
og  sande  Sidste  Dages  Hellige,  som  har  gjort  alt  for  at 
lette  mig  i  Udførelsen  af  mit  Ansvar.  I  vedtog  at  opret- 
holde de  Tolvs  Kvorum,  det  Kvorum,  som  jeg  var  Medlem 
af  i  saa  mange  Aar,  at  jeg  næsten  følte  mig  som  en 
fremmed,  da  jeg  forlod  det  for  at  indtage  Stillingen  som 
Kirkens  Præsident. 

Og  saaledes  kunde  jeg  fortsætte  med  alle  disse  Kvorum. 
I  har  oprakt  jeres  Hænder  i  Guds  Nærværelse  for  at  op- 
retholde denne  Skare  Mænd,  der  staar  som  Ledere  af  Kir- 
ken. Jeg  forsikrer  eder  om,  at  hvis  I  vil  opfylde  dette 
Løfte,  saa  vil  vor  himmelske  Fader  bo  hos  eder  og  i  eders 
Hjem,  og  hos  eders  kære,  og  Zion  vil  fortsætte  med  at 
vokse  og  spredes,  og  Sandheden  vil  blive  ført  til  alle  Folk 
og  Riger,  og  Præstedømmets  Kraft  manifesteret  blandt 
vor  Faders  Børn  mange  Steder,  hvor  Evangeliet  endnu 
aldrig  er  blevet  hørt.  I  Mænd,  som  er  her,  eller  I,  som 
holder  Præstedømmet,  er  paalagt  dette  Ansvar,  og  som 
en  af  jer  kunde  jeg  lide  at  sige,  at  vi  ikke  kan  lade  vore 
egne  personlige  Affærer  staa  i  Vejen.  Hvis  det  Kald 
kommer  til  os,  at  vi  skal  dele  Jesu  Kristi  Evangelium 
med  vor  Faders  andre  Børn,  saa  vil  det  være  vort  Privi- 
legium saavel  som  vor  Pligt  at  ordne  vore  Forretninger, 
og  ligesom  Joseph  Smith  og  de  Mænd,  som  var  Redskaber 
til  at  genoprette  Kirken,  gaa  hvorhen,  vi  kan  være  blevet 
kaldet.  En  af  vore  afdøde  Brødre,  Melvin  J.  Ballard, 
plejede  saa  smukt  at  synge :  „Jeg  vil  gaa,  hvor  du  sender 
mig  hen,  o  Gud."  Det  er  Aanden  af  Jesu  Kristi  Evange- 
lium. Stor  er  den  Glæde,  der  vil  komme  til  de  Menneskers 
Hjerte,  som  indvier  sig  til  at  gore,  hvad  vor  himmelske 
Fader  ønsker,  de  skal. 

Jeg  kunde  lide  at  sige  til  denne  store  Forsamling  af 
Præstedømmet,  at  I  er  lykkelige  Mænd,  at  I  er  blevet  vel- 
signet med  en  god  Hustru,  en  Guds  Datter,  til  at  staa  ved 

jeres  Side.  Og  jeg  ønsker  at  sige  til  eder,  at  Gud  elsker 
hende  akkurat  lige  saa  meget,  som  han  elsker  eder.  Hvis 
I  ønsker  hans  Velsignelser,  vil  I  behandle  hende  med  Kær- 
lighed og  Godhed,  Ømhed  og  Hjælpsomhed.  Hun  vil  da 
være  i  Stand  til  at  fortsætte  den  Gerning,  der  er  paalag*f 
hende,  at  bringe  Børn  til  Verden  og  pleje  og  opdrage  dem 
og  undervise  dem  om  Frelserplanen.  Og  jeg  beder  eder, 
mine  Brødre,  lad  eders  Hjem  være  fyldt  med  Kærlighed, 
og  den  Myndighed,  som  I  holder,  skulde  manifestere  den 
Kærlighed  i  eders  eget  og  i  eders  Hustrus  og  Børns  Liv. 

I  Gaar  var  dette  Hus  fyldt  af  Zions  Døtre,  og  jeg 
siger  uden  Tøven,  at  I  ikke  kunde  finde  noget  smukkere 
Billede  paa  Kvinder  i  hele  Verden  end  det  her  i  Gaar  Ef- 
termiddags. Disse  trofaste  Hustruer,  disse  trofaste  Døtre, 
paatager  sig  deres  Del  af  Byrderne.  De  gør  deres  Hjem 
til  en  Himmel. 

Saa  i  Dag,  mine  Brødre,  ønsker  jeg  at  sige  til  eder,  at 
jeg  er  taknemlig  for  mit  Medlemsskab  i  denne  Kirke.  Jeg 
er  taknemlig  for,  at  jeg  lever  blandt  de  Sidste  Dages  Hel- 
lige. Jeg  ønsker  at  udtrykke  min  Taknemlighed  til  Hun- 
dreder af  eder,  som  er  her  i  Dag,  for  den  Ærbødighed  og 
Gæstfrihed,  som  mange  af  eder  har  vist  mig.  Jeg  ved, 
at  det  ikke  er  for  mig  som  Menneske,  at  I  har  udviist 
denne  Ærbødighed;  men  fordi  jeg  repræsenterer  Herren 
som  hans  ydmyge  Tjener.  I  har  fortjent  eders  Velsig- 
nelse og  vil  fortsætte  med  at  modtage  den  for  alle  eders 
gode  Gerninger  mod  hans  Tjenere. 

Nu,  som  jeg  staar  her,  forstaar  jeg,  at  dem,  som  gav 
deres  Liv  i  Kirkens  første  Dage,  indbefattet  Joseph  Smith 
og  hans  Broder  Hyrum,  kunde  være  løbet  fra  den  Fare, 
der  truede  dem.  De  vidste  imidlertid,  at  dette  ikke  var 
vor  himmelske  Faders  Ønske.  Saa  de  blev  bagved  efter  at 
have  udført  deres  Arbejde;  og  under  Profetens  Ledelse, 
som  var  den  yngste  af  de  to  Brødre,  byggede  de  et  Tem- 
pel til  Gud  ved  Bredderne  af  den  mægtige  Mississippiflod 
i  den  smukke  By  Nauvoo,  og  det  hellige  Præstedømmes 
Ordinancer  blev  administreret  i  det,  og  Ægteskab  for  Tid 
og  Evighed  udført  der.    Og  efter  Opførelsen  af  Nauvoo 

Tempel  er  de  samme  Velsignelser  givet  der,  skænket  i  de 
andre  Templer,  hvis  Antal  er  ni.  Tænk  paa  det,  mine 
Brødre.  Til  at  begynde  med  —  kun  for  forholdsvis  faa 
Aar  siden  —  havde  Kirken  kun  seks  Medlemmer;  men 
Dag  efter  Dag  er  Guds  Værk  gaaet  fremad  blandt  Men- 
neskenes Børn.  Nu  bliver  de  Sidste  Dages  Hellige  ikke 
længere  foragtet  som  førhen,  fordi  Modstanderen  har 
bagtalt  dem,  men  de  bliver  nu  respekteret  af  store  og 
gode  Mænd  overalt  paa  Grund  af,  hvad  de  har  udført.  Vi 
kunde  ikke  have  naaet  disse  Resultater,  hvis  vor  himmel- 
ske Fader  ikke  havde  gjort  det  muligt  for  os.  Saa  vi 
burde  i  Dag  være  taknemlige. 

Jeg  beder,  at  Herren  maa  føre  os  til  vore  Hjem,  naar 
vi  har  udført  vort  Arbejde  ved  denne  Konference,  og  at 
hver  af  os  vil  vende  tilbage  til  det  Hus,  der  beskytter  os, 
hvorend  det  kan  være,  med  den  fornyede  Beslutning,  at 
Gud  skal  være  vor  Hjælper,  og  vi  vil  prøve  paa  at  være 
værdige  til  at  komme  til  ham,  i  hvis  Billede,  vi  er  skabte. 
Hvis  vi  vil  gøre  det,  vil  der,  hvorend  vi  gaar,  fra  vort 
Aasyn  udstraale  en  Kraft  af  Retfærdighed,  og  det  Sam- 
fund, vi  bor  i,  vil  blive  velsignet  derved. 

Jeg  er  taknemlig  for  disse  vidunderlige  Organisatia- 
ner,  som  har  udført  deres  Del  af  Ansvaret.  1  stemte  for 
dem,  der  sidder  som  Ledere  her  i  Dag.  Jeg  er  taknemlig 
for  Tabernakelkoret  og  de  andre  herlige  Kor,  som  vi  har 
i  Kirken.  Dette  vidunderlige  Tabernakelkor  og  Orgel, 
som  maa  holde  for  hver  Søndag,  har  prædiket  Evangeliet 
for  Jordens  Ender,  fordi  dets  Program  er  blevet  bragt 
overalt.  Og  saa  har  vi  Den  kvindelige  Hjælpeforenings 
„Syngende  Mødre".  De  gør  ikke  kun,  hvad  Herren  øn- 
sker, de  skal  gøre  her  i  Livet;  men  de  opsender  Lovsange 
til  ham  og  lærer  andre  at  gøre  det  samme. 

Hvor  velsignede  vi  er  i  dette  Hus,  helliget  til  Gud  gen- 
nem de  Lærdomme,  der  er  blevet  givet  her  af  retfær- 
dige Mænd  og  Kvinder.  Her  er  vi  i  Dag,  ikke  som  et 
Samfund,  men  som  en  Skare  Brødre  og  Søstre,  der  tilbe- 
der i  den  samme  Helligdom,  beder  til  den  samme  Gud, 
efterlever  det  samme  Evangelium,  leder  vore  Hjem  efter 

den  samme  Aand.  Jeg  ved  ikke,  hvorledes  nogen  af  os 
kan  nyde  disse  Velsignelser  uden  at  faa  ophøjede  Følelser 
og  fra  sin  Sjæls  Dybde  takke  ham,  som  skænker  os  alle 
vore  Velsignelser. 

Jeg  beder,  at  vor  himmelske  Fader  maa  fortsætte  med 
at  velsigne  os,  saa  at  der  maa  herske  Fred  og  Tilfredshed 
i  vore  Hjem,  saa  at  disse  Mænd,  der  findes  i  de  forskel- 
lige Missionsmarker,  maa  udrette  noget  for  Folket  og 
udøve  den  Myndighed,  som  er  blevet  givet  dem  til  at  op- 
bygge og  ikke  ødelægge,  men  skabe  en  bedre  Verden,  som 
vor  himmelske  Fader  vil  være  glad  for  at  velsigne  paa 
Grund  af  dens  Retfærdighed.  Maa  Herren  velsigne  eder 
i  eders  Missionsarbejde  og  alle  I  Mænd  i  eders  forskellige 
Kald,  alle  I  Kvinder  i  eders  Hjem  og  Organisationer,  som 
I  arbejder  i.  Maa  Herren  skænke  eder  enhver  Velsignelse, 
og  jeg  beder,  at  hans  Aand  maa  vedblive  hos  os  fra  nu  af 
og  altid ;  og  naar  Tiden  kommer,  hvor  vi  skal  staa  for  den 
store  Dommer,  at  vi  da  vil  finde,  at  vor  Optegnelse  er  af 
en  saadan  Karakter,  at  Herren  vil  sige  til  os : 

»Vel,  du  gode  og  tro  Tjener,  du  har  været  tro  over  lidet,  jeg  vil 
sætte  dig  over  meget.  Gaa  ind  til  din  Herres  Glæde.«  —  —  - — 
Matt.  25:23. 

Jeg  beder,  at  dette  maa  blive  vor  Velsignelse  og  hvert 
Menneskes  Velsignelse,  som  vi  kan  have  Indflydelse  paa 
ved  at  leve  som  et  retfærdigt  og  værdigt  Eksempel.  Alt 
dette  beder  jeg  om  i  Jesu  Kristi  Navn.   Amen. 


„Se,  nu  hedder  det  i  Dag,  indtil  Menneskenes  Søn 
kommer  og  sandelig,  dette  er  en  Offerdag  og  en  Tiendedag 
for  mit  Folk,  thi  den,  som  har  betalt  Tiende,  skal  ikke  op- 
brændes ved  hans  Tilkommelse. 

Thi  efter  i  Dag  kommer  Opbrændeisen.  Dette  er  at 
tale  paa  Herrens  Vis,  thi  sandelig  siger  jeg  eder,  i  Mor- 
gen skulle  alle  hovmodige  og  hver,  som  gør  Ugudelighed, 
være  som  Halm,  og  jeg  vil  opbrænde  dem,  thi  jeg  er  Hær- 
skarernes Herre.  Jeg  vil  ikke  spare  nogen,  som  bliver  til- 
bage i  Babylon."  —  Pagtens  Bog  64 :  23—24. 

Kirkelige  Nyheder 

Nye  Mission  fip  residenter : 

Ifølge  officiel  Meddelelse 
er  der  blevet  udnævnt  Præ- 
sidenter for  den  norske, 
svenske  og  hollandske  Mis- 
sion. 

Ældste  A.  Richard  Peter- 
sen vender  tilbage  til  Norge 
paa  sin  fjerde  Mission.  Præ- 
sident Petersen  har  to  Gan- 
ge tidligere  præsideret  over 
den  norske  Mission. 

Ældste  Eben  Blomquist 
vil  præsidere  over  den  sven- 
ske Mission.  Han  er  svensk 
af  Fødsel  og  emigrerede  i 
17  Aars-Alderen  til  Ame- 
rika. 

Ældste  Cornelius  Zap- 
pey  er  født  i  Holland  og  har 
udført  en  Mission  i  Hol- 
land. 

Joseph  J.  Cannon  og  Bur- 
ton K.  Farnsworth,  hen- 
holdsvis 1.  og  2.  Raadgiver 
i  G.  U.  F.'s  Generalhoved- 
bestyrelse, er  afgaaet  ved 
Døden.  Ældste  Cannon  har 
tidligere  præsideret  over 
Den  britiske  Mission.  Æld- 
ste Farnsworth  er  en  kendt 
Utah-Pædagog. 


Søndagsskolemonument  et. 

Søndagsskolerne  er  ved  at 
rejse  et  Monument  til  Min- 
de om  Oprettelsen  af  den 
første  Søndagsskole  i  Klip- 
pebjergene. Monumentet  vil 
faa  sin  Plads  paa  Hjørnet 
af    Third    South    og    First 


West  i  Salt  Lake  City,  som 
var  Richard  Ballantynes 
Hjem,  Grundlæggeren  af 
Skolen. 


Vi  bringer  i  dette  Num- 
mer af  „Stjernen"  et  Billede 
af  Ældste  Grant  Tucker, 
Salt  Lake  City,  der  blev 
skudt  ned  over  Assens  20. 
Februar  1944. 

Grant  Tucker  er  Søn  af 
Broder  og  Søster  Tucker  af 
Salt  Lake  City.  Vi  siger: 
Æret  være  hans  Minde! 

Moder    med   syv    Sønner    i 
Krigen! 

Søster  E.  Elroy  Thurston 
af  Provo  har  haft  syv  Søn- 
ner med  i  Krigen.  De  er  alle 
uskadte.  Søster  Thurstons 
Søn,  LeRue  Thurston,  ud- 
førte en  Mission  i  Danmark 
kort  før  Krigen.  Søster 
Thurston  stammer  fra  Dan- 
mark. Hun  har  en  Søster  i 
København,  som  ogsaa  er 
Medlem  af  Kirken,  nemlig 
Søster  Marie  Larsen,  tidli- 
gere Aalborg. 

Landet  rundt. 

Aalborg:  Søster  Karen 
Nielsen,  Lindholm,  kan  den 
18.  Februar  fejre  sin  6(fc- 
Aars  Fødselsdag. 

Vi  ønsker  hjertelig  til 
Lykke! 

København:  Søndag  den 
2.  December  1945  blev  Beate 
Olsen  Sørensen  døbt  af  Mis- 
si  onspræsident  Orson;  B. 
Westj,  Haandspaalæggelse 
ved  Grensforstander  Rich. 
Gregersen. 

Den  23.  December  1945 
blev  Flemming  og  Alice 
Leths  Pige  velsignet  af  Æld- 
ste Carlo  Leth  og  fik  Navnet 
Yvonne  Ida  Leth. 

Den  25.  November  1945 
afgik  Str.  Annine  Nielsen 
Mørch,  København,  ved  Dø- 
den. Begravelsen  fandt 
Sted  den  1.  December. 

Mandag  den  11.  Februar 
fylder  Søster  Hansigne  Jo- 
hansen 75  Aar. 

Søndag  den  9.  December 
1945  blev  Børge  og  Eleono- 
ra Hansens  lille  Datter, 
født  den  11.  Maj  1945,  vel- 
signet af  Distriktspræsi- 
dent  Enok  Andersen  og  fik 
Navnet  Birthe  Yvonne  Han- 
sen. 

Silkeborg:  Søndag  den  13. 
Januar  ordineredes  Svend 
Børge  Emmer  til  Ældste  af 
Missionspræsident  Orson  B. 

West. 

Søster  Frida  Breum  af- 
gik ved  Døden  den  29.  De- 


cember 1945.  Begravelsen 
foregik  den  4.  Januar  1946. 
Missionspræsident  Orson  B. 
West  talte  ved  Baaren,  me- 
dens Ældste  Julius  Ander- 
sen indviede  Graven.  Søster 
Breum  døde  som  en  trofast 
Sidste  Dages  Hellig.  .Ære 
være  hendes  Minde! 

Broder  Carl  Johnsson  fyl- 
der den  8.  Februar  65  Aar. 
„Stjernen"  ønsker  hjertelig 
til  Lykke. 

Den  kvindelige  Hjælpe- 
forening afholdt  sin  aarlige 
Julefest  for  Grenens  ældre 
Søskende  Mandag  den  17. 
December.  Festen  blev  i  alle 
Maader  meget  vellykket. 
Særlig  Lykke  vakte  det,  at 
der  til  alle  Deltagere  over 
60  Aar  var  et  Stykke  Cho- 
kolade, sendt  fra  fhv.  Præ- 
sident og  Søster  Alma  L. 
Petersen. 

Torsdag  den  27.  Decem- 
ber afholdt  Søndagsskolen 
sin  Julefest  for  Eleverne. 
Det  var  første  Gang  i  seks 
Aar,  vi  havde  hele  den  lille 
Sal  til  Raadig*hed,  hvad  der 
yderligere  øgede  den  gode 
Stemning.  En  fin  Fest  for 
vore  Søndagsskolebørn. 


Afløsning: 

Søster  Fanny  Jacobsen  er 
blevet  afløst  som  Sekretær  i 
Hovedbestyrelsen  for  De 
kvindelige  Hjælpeforenin- 
ger. 

SØNDAGSSKOLEN 


I 

Marts  1946. 

NADVERVERS 
Hjælp  os,  o  Gud,  at  give  Agt, 
Paa  Syndens  Offer  som  blev  bragt. 
For  os  af  din  enbaarne  Søn, 
Der  gav  os  Liv  og  Frelse  skøn. 

,    __ .  KORLEKTIE 

i.  Søndag: 

Matt.  5:4:    „Salige  er  de,  som  sørge ;  thi  de  skal  trøstes". 

2.  Søndag: 

P.  B.  14 : 4 :    „Ja,    hver  den,    der  vil  udstrække  Seglet  og- 
høste,  er  kakiet  af  Gud". 

3.  Søndag: 

P.  B.  50:41:    „Frygter  ikke,  Bornlille,  thi  1  er  mine,  og 
jeg  har  overvundet  Verden,  og  I  er  af  dem,  som  min 
Fader  har  givet  mig". 

U-  Søndag: 

P.  B.  52 :  4  :    „Og  saaf remt  de  er  trofaste  mod  mig,  skal 
det  tilkendegives  dem,  hvad  de  skulde  gøre". 

Hovedbestyrelsen, 


Nadververs  og  Korlektier 

Du  har  naturligvis  lagt  Mærke  til,  at  Nadververs  og  Korlektier 
publiceres  øverst  paa  Siden,  og  du  studerer  dem  maaske  ogsaa  der- 
hjemme? Ja,  det  tænkte  jeg  jo  nok.  Det  er  nemlig  ogsaa  Hensigten, 
idet  disse  Par  Linier  let  kan  læres  baade  af  Børn  og  Voksne,  især 
ved  en  sidste  Gennemgang  Lørdag  Aften.  Af  Hensyn  til,  at  du  maa- 
ske ønsker  at  opbevare  »Stjernen«,  som  let  bliver  snavset  og  krOl- 

ved  den  ringe  Ulejlighed,  som  det  er  at  lære  de  faa  Linier  udenad. 
Denne  Fremgangsmaade  har  ogsaa  en  anden  Fordel:  det  sidder 
bedre  fast  i  Hukommelsen  og  kan  paa  den  Maade  altid  trækkes 
frem  og  benyttes  ved  given  Lejlighed.  Det  andet  bliver  kun  Op- 
læsning, som  maaske  glemmes  med  det  samme.  Og  det  var  jo  ikke 
Meningen.  Th.  B. 


Atter  en  Hilsen  fra  Amerika 

Forhenværende  Missionær  Alice  Haraldson  Anderson 
sender  i  et  Brev  til  Præsident  West  sine  hjerteligste  Hilse- 
ner til  alle  Medlemmer  og  Venner  i  Danmark. 

Søster  Anderson  bor  nu  i  Pocatello,  Idaho,  hvor  hendes 
Mand  er  Medlem  af  Stavspræsidentskabet.  Hun  skriver, 
det  var  en  Glæde  at  overvære  Indvielsen  af  Templet,  hvor 
forhenværende  Præsident  og  Søster  Garff  ogsaa  var  til 
Stede. 

Søster  Anderson  slutter  sit  Brev  med  en  indtrængende 
Opfordring  til  alle  om  at  leve  Evangeliet  ved  at  holde 
hvert  Bud. 

